section_heading: Airbus A380 vs Boeing 747
paragraph_text: Oba proizvođača su u predstavljanju svojih zrakoplova isticali bolje performanse u odnosu na drugi zrakoplov, ali su pri tome koristili drugu metodologiju u izračunima pa je teško zaključiti koji zrakoplov u konačnici ima bolja svojstva, odnosno koji je isplativiji za kupca. Boeing tvrdi da je 747-8I 10% lakši po putničkom sjedalu i ima 11% manju potrošnju goriva po sjedalu, s uštedom od 21% po putovanju, sve to u donosu na A380. Cargo verzija (747-8F) ima 88 tona manje u odnosu na planirani A380F te 24% manju potrošnju goriva po toni kao i 21% manji trošak po putovanju u odnosu na A380F.<ref> S druge strane, Airbus tvrdi da A380 ima 8% manju potrošnju po putniku nego 747-8, a 2007. je CEO Singapore Airlinesa ustvrdio da A380 ostvarije bolje rezultate nego su očekivali i oni i sam Airbus, trošeći 20% manje goriva po putniku nego 747-400 koji su do tada imali u floti. Jedno nezavisno industrijsko istraživanje je pokazalo da je potrošnja goriva po sjedalu na svakih 100km (L/sjedalo/100km) 3,27 l kod A380, a 3,35 kod B747-8I, ili potrošnja u dolarima po sjedalu na svaku prijeđenu milju 0,055$ za A380 i 0.057$ za 747-8I. Predviđa se da će nova inačica A380neo imati potrošnju od 2,82 ili 2.65 L/sjedalo/100km, ovisno o opciji.<ref>